ԱՄՓՈՓԱԹԵՐԹ
«ԲԱԶՄԱԶԱՎԱԿ ԸՆՏԱՆԻՔՆԵՐԻ ԲՆԱԿԱՐԱՆԱՅԻՆ ԱՊԱՀՈՎՄԱՆ ՊԵՏԱԿԱՆ ԱՋԱԿՑՈՒԹՅԱՆ ԾՐԱԳԻՐԸ ԵՎ ԾՐԱԳՐԻ ԻՐԱԿԱՆԱՑՄԱՆ ԿԱՐԳԸ ՀԱՍՏԱՏԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ     
	1. ՀՀ արդարադատության նախարարություն
	16.04.2026թ.

	
	N /27.0.1/18863-2026

	1. Հաշվի առնելով այն հանգամանքը, որ Նախագիծը հանդիսանում է լոկալ բնույթի ակտ, իսկ «Նորմատիվ իրավական ակտերի մասին» օրենքի 2-րդ հոդվածի 1-ին մասի 6-րդ կետի համաձայն՝ լոկալ ակտը նորմատիվ իրավական ակտի հիման վրա և դրան համապատասխան ընդունված իրավական ակտ, որը սահմանում է վարքագծի կանոն այն անձանց խմբի համար, որոնք դա ընդունող մարմնի հետ աշխատանքային, քաղաքացիաիրավական կամ վարչական հարաբերությունների մեջ են կամ օգտվում են դա ընդունող մարմնի ծառայություններից կամ աշխատանքներից՝ անհրաժեշտ է խմբագրել Նախագծի նախաբանը, նշելով այն իրավական հիմքը, որով ՀՀ կառավարությանը իրավասություն է վերապահվում հաստատել աջակցության ծրագիրը։
	Ընդունվել է ի գիտություն

	2. Նախագծի Հավելված 1-ի 9-րդ կետի 7-րդ ենթակետով ծրագրի պայմաններից է սահմանվում, որ անհատական բնակելի տան կառուցման դեպքում Հայաստանի Հանրապետության կառավարության 2015 թվականի մարտի 19-ի N 596-Ն որոշմամբ սահմանված ավարտական ակտը գործընկեր ֆինանսական կազմակերպություն է ներկայացվում գործընկեր ֆինանսական կազմակերպության հետ վարկային պայմանագրի կնքման օրվանից 18 ամսվա ընթացքում։
Այս կապակցությամբ հարկ է նշել, որ Հայաստանի Հանրապետության կառավարության 2015 թվականի մարտի 19-ի N 596-Ն որոշման Հավելված 1-ի 111-րդ կետի համաձայն՝ Նոր կառուցվող շենքերի, շինությունների համար շինարարության թույլտվությամբ սահմանվում է շինարարության ավարտի ժամկետ՝ ըստ հայցվող ժամկետի, բայց ոչ ավելի նախագծային փաստաթղթերում նախատեսված ժամկետների 1.5-ապատիկից:
Ուստի Նախագծով սահմանված 18 ամսյա ժամկետը անհրաժեշտ վերանայել՝ համապատասխանեցնելով Հայաստանի Հանրապետության կառավարության 2015 թվականի մարտի 19-ի N 596-Ն որոշման պահանջներին։
	Ընդունվել է

	2. ՀՀ ֆինանսների նախարարություն
	29.04.2026թ.

	
	N 01/34-2/11123-2026

	Ձեր 02.04.2026թ. N ԱԹ//12182-2026 գրությամբ ներկայացված՝ «6 և ավելի անչափահաս երեխա ունեցող ընտանիքների բնակարանային ապահովման պետական աջակցության ծրագիրը և ծրագրի իրականացման կարգը հաստատելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.
Նախագծով առաջարկվում է իրականացնել 6 և ավելի անչափահաս երեխա ունեցող ընտանիքների բնակարանային ապահովման պետական աջակցության ծրագիր, որը հնարավորություն կտա բազմազավակ ընտանիքներին ՀՀ մարզային բնակավայրերում ձեռք բերել բնակարան կամ կառուցել տուն՝ պետության կողմից 100% սուբսիդավորմամբ։ Ծրագրի պայմաններին բավարարող ընտանիքին յուրաքանչյուր անչափահաս երեխայի հաշվով կտրամադրվի 4.0 մլն դրամ՝ հիփոթեքային վարկավորմամբ անշարժ գույք ձեռք բերելու կամ կառուցելու համար, իսկ եթե ընտանիքը նախապատվությունը կտա գյուղական բնակավայրին, ապա այս դեպքում ընտանիքին կտրամադրվի հավելյալ 4.0 մլն դրամ:
Ըստ հիմնավորման՝ Նախագծով առաջարկվող ծրագիրը կնպաստի շուրջ 643 ընտանիքների կենսապայմանների բարելավմանը, շուրջ 4267 երեխաների բարեկեցիկ զարգացմանը, հասարակության սոցիալական կայունությանը և Նախագծի ընդունման դեպքում առաջիկա 10 տարիների համար ՀՀ պետական բյուջեից կպահանջվի առավելագույնը 31.9 մլրդ դրամ, եթե Նախագծի հավելվածում ներառված բոլոր ընտանիքները դիմեն ծրագրին և նրանց 50 տոկոսը նախապատվությունը տա գյուղական բնակավայրերին:
Բյուջետային պարտավորությունների արդյունավետ կառավարման և ֆինանսական ռիսկերի գնահատման տեսանկյունից ներկայացնում ենք հետևյալ դիտարկումները.
· Ֆինանսական գնահատականների հիմնավորում. Նախագծով ակնկալվում է շուրջ 643 ընտանիքի մասնակցություն՝ 10-ամյա կտրվածքով մինչև 31.9 մլրդ դրամ ընդհանուր ծախսով: Սակայն, հաշվի առնելով, որ դիմումների ընդունման և ծրագրի իրականացման համար նախատեսված է սեղմ ժամկետ (01.01.2027թ. - 01.07.2028թ.), կից հիմնավորմամբ ներկայացված չեն տարեկան և միջնաժամկետ (ՄԺԾԾ) կտրվածքով բյուջետային ազդեցության հստակ գնահատականները:
· Հաշվարկների անճշտություններ. Ֆինանսական հաշվարկներում առկա են անհամապատասխանություններ Նախագծի տրամաբանության հետ: Մասնավորապես, 6 երեխա ունեցող ընտանիքի համար հաշվարկվել է 30.0 մլն դրամի վարկ, մինչդեռ ըստ սահմանված կարգի՝ առավելագույն չափը պետք է լինի 24.0 մլն դրամ (կամ 28.0 մլն դրամ՝ գյուղական բնակավայրում): Անհրաժեշտ է վերանայել և ճշգրտել Նախագծի ֆիսկալ ազդեցության ցուցանիշները:
· Գործառնական կարողություններ. Ծրագրի իրականացումը Միասնական սոցիալական ծառայությանը վերապահելու համատեքստում անհրաժեշտ է հստակեցնել տեխնիկական պատրաստվածությունը և «Նորք» սոցիալական ծառայությունների տեխնոլոգիական և իրազեկման կենտրոն» հիմնադրամի ներգրավման անհրաժեշտությունը և ըստ այդմ՝ լրացուցիչ ֆինանսական միջոցների ներգրավման հավանականությունը:
Ամփոփելով վերոգրյալը՝ հայտնում ենք, որ նկատի ունենալով միջնաժամկետ հատվածում սահմանափակ հարկաբյուջետային հնարավորությունները, ինչպես նաև կենսաթոշակների և նպաստների բարձրացման ու առողջության համընդհանուր ապահովագրության ներդրման արդյունքում առաջիկա տարիների բյուջեների վրա ֆիսկալ ճնշումները՝ առաջարկում ենք ձեռնպահ մնալ բյուջետային քննարկումներից դուրս լրացուցիչ ծախսային պարտավորությունների ստանձնումից:
Այնուամենայնիվ, եթե վերը նշված Նախագծի ընդունումը ՀՀ կառավարությունում քննարկումների արդյունքում համարվի առաջնահերթ, ապա առաջարկում ենք միաժամանակ ներկայացնել ոլորտի այլ ծրագրերի օպտիմալացման առաջարկություններ, որոնց տնտեսումների հաշվին հնարավոր կլինի իրականացնել հավելյալ ծախսերի ֆինանսավորումը:
	Ընդունվել է ի գիտություն
1. Հիմնավորման մեջ ներկայացվել է 2027-2029թթ. ժամանակահատվածի համար կանխատեսվող ֆինանսական գնահատականը։
2. Հաշվարկները ճիշտ են, տեխնիկական վրիպակի արդյունքում է նշվել ընտանիքին հասանելիք գումարի սխալ չափ։
3. Նախագծով սահմանվել են «Բարեկեցության տեղեկատվական համակարգերի ձեռնարկություն» հիմնադրամի գործառույթները։


	3. ՀՀ կրթության, գիտության, մշակույթի և սպորտի նախարարություն
	13.04.2026թ.

	
	N 01/18.2/11924-2026

	Ձեզ եմ ներկայացնում Կրթության, գիտության, մշակույթի և սպորտի նախարարության առաջարկությունը «6 և ավելի անչափահաս երեխա ունեցող ընտանիքների բնակարանային ապահովման պետական աջակցության ծրագիրը և ծրագրի իրականացման կարգը հաստատելու մասին»  ՀՀ կառավարության որոշման նախագծի (այսուհետ՝ Նախագիծ) վերաբերյալ.
Համաձայն Սահմանադրության 6-րդ հոդվածի 2-րդ մասի դրույթների՝ Սահմանադրության և օրենքների հիման վրա և դրանց իրականացումն ապահովելու նպատակով Սահմանադրությամբ նախատեսված մարմինները կարող են օրենքով լիազորվել ընդունելու ենթաօրենսդրական նորմատիվ իրավական ակտեր: Լիազորող նորմերը պետք է համապատասխանեն իրավական որոշակիության սկզբունքին:
Առաջարկում ենք Նախագծի նախաբանում նշված հղումը վերանայել և Նախագծով կարգավորվող իրավահարաբերությունները կարգավորել ոլորտային օրենքներում համապատասխան կարգավորումներ նախատեսելու միջոցով:
	
Ընդունվել է ի գիտություն

	4. ՀՀ տարածքային կառավարման և ենթակառուցվածքների նախարարություն
	16.04.2026թ.
21.04.2026թ.

	
	ԴԽ/15.3/14833-2026
ԴԽ/15.3/15651-2026

	1. Նախագծի հավելված N 1-ի 9-րդ կետի 5-րդ ենթակետում նշվում է, որ շահառուն, ինչպես նաև նրա ամուսինը ծրագրի դիմելու օրվա դրությամբ պետք է ներկայացրած լինի նախորդ տարվա ընթացքում ստացած եկամուտների վերաբերյալ հայտարարագիրը։ Կարծում ենք ենթակետը վերանայման կարիք ունի, հաշվի առնելով, որ Հարկային օրենսգրքով հայտարարագրի ներկայացման համար սահմանվում է ժամկետ, մասնավորապես՝ հայտարարագիրը ներկայացվում է մարտի 2-ից։ Ստացվում է 2027 թվականի հունվարի 1-ից մեկնարկող ծրագրին քաղաքացիները կարող են դիմել միայն 2027 թվականի մարտի 2-ից հետո։ Միաժամանակ կարծում ենք, որ սոցիալապես անապահով խավի համար դժվար կլինի ներկայացնել հայտարարագիր։	
	Ընդունվել է մասամբ
Նախագծով սահմանվել է, որ ծրագիրը կմեկնարկի 2027 թվականի մարտի 2-ից։ 
Ինչ վերաբերվում է դժվարությանը, ապա հայտարարագրի ներկայացումը, այդ թվում սոցիալապես անապահով խավի համար, դժվարություն չի առաջացնում։

	2. Առաջարկում ենք վերանայել նաև նույն կետի 7-րդ ենթակետով ավարտական ակտի ներկայացման համար սահմանված ժամկետը, այն դարձնելով մինչև 2 տարի։
	Ընդունվել է մասամբ
Ժամկետը փոփոխվել է, սակայն հղում է արվել 2015 թվականի մարտի 19-ի N 596-Ն որոշման N 1 hավելվածի 111-րդ կետով սահմանված ժամկետներին։

	Փամբակ համայնք.
«Որոշման նախագծի և դրա հիմնավորման ուսումնասիրության համատեքստում հասկանալի չէ՝ ծրագիրը նախատեսվում է իրականացնել միայն քաղաքայի՞ն համայնքներում բնակվող 6 և ավելի երեխա ունեցող ընտանիքների շրջանում, թե՞՝ ոչ: 
Ծրագրի այդկերպ իրականացումը կարող է հանդիսանալ սոցիալական լարվածության աղբյուր և խախտել սոցիալական համերաշխության սկզբունքը, քանի որ. 
1. գյուղական համայնքներում բնակվող բազմազավակ ընտանիքներն առավել խոցելի են ինչպես սոցիալ-տնտեսական զարգացման, այնպես էլ ընտանիքահեն ծառայությունների սակավության տեսանկյունից, 
2. գյուղական համայնքներում առավել բարձր է աղքատության մակարդակը, 
3. գյուղական համայնքներում առավել բարձր է ծնելիության մակարդակը, 
4. գյուղական համայնքներն ունեն առավել բարձր ռազմավարական նշանակություն: 
Ելնելով վերոգրյալից՝ առաջարկում եմ. 
1. հստակեցնել ծրագրի շահառու համայնքները, 
2. ամփոփել և ներառել ՀՀ մարզերի գյուղական համայնքների 6 և ավելի անչափահաս երեխա ունեցող ընտանիքների վերաբերյալ տեղեկատվությունը,
3. ընդլայնել ծրագրի շահառուների թիվը՝ ներառելով նաև գյուղական համայնքներում բնակվող ընտանիքներին:»:
	Չի ընդունվել
Նախագծում սահմանված է, որ քաղաքային բնակավայրում հավաստագիրն իրացնելու համար շահառու ընտանիքի չափահաս անդամները (ծնողներից առնվազն մեկը) ծրագրին դիմելու օրվա դրությամբ նախորդ 1 տարվա ընթացքում պետք է հաշվառված լինեն տվյալ քաղաքային բնակավայրում, բացառությամբ Երևան քաղաքում հաշվառում ունեցող շահառուների, ովքեր հավաստագիրը կարող են իրացնել ցանկացած մարզային քաղաքային բնակավայրում։ 
Ակնհայտ է, որ քաղաքային համայնքում բնակվելու պարտադիր պայմանը վերաբերվում է բացառապես քաղաքային բնակավայրում գույք ձեռք բերել ցանկացողներին։
Ծրագրի շահառուների թվում ներառված են նաև գյուղական բնակավայրերում բնակվող ընտանիքները։


	Թումանյան համայնք.
«Շահառուների շրջանակի ընդլայնում
Առաջարկում ենք դիտարկել ծրագրում ընդգրկվող ընտանիքների շեմի վերանայման հնարավորությունը՝ ներառելով նաև 4 կամ 5 անչափահաս երեխա ունեցող ընտանիքներին։ Սա կնպաստի ծրագրի սոցիալական ազդեցության ընդլայնմանը և առավել լայն խոցելի խմբերի ընդգրկմանը։
Եկամտի սահմանաչափի վերանայում
Առաջարկում ենք վերանայել տարեկան 10 մլն դրամ եկամտի սահմանաչափը կամ սահմանել տարբերակված մոտեցում՝ հաշվի առնելով ընտանիքների իրական սոցիալ-տնտեսական վիճակը։
Գյուղական բնակավայրերի խթանման ուժեղացում
Առաջարկում ենք գյուղական բնակավայրերում բնակություն հաստատելու դեպքում նախատեսել լրացուցիչ խթաններ՝ նպաստելով համայնքների համաչափ զարգացմանը և ներքին միգրացիայի նվազեցմանը։
Առաջնահերթ խմբերի սահմանում
Առաջարկում ենք ծրագրում ամրագրել առաջնահերթության սկզբունք՝ սոցիալապես առավել խոցելի ընտանիքների համար, մասնավորապես՝ հաշմանդամություն ունեցող երեխա ունեցող ընտանիքների համար։»:
	Չի ընդունվել
Ներկայում առաջարկվում է ծրագիրն իրականացնել 6 և ավելի անչափահաս երեխա ունեցող ընտանիքների համար, որոնց տարեկան եկամուտների հանրագումարը չի գերազանցում 10 մլն դրամը։ Եկամուտների շեմի վերանայման հարցը կքննարկվի ծրագրի իրականացման ընթացքում, եթե փաստացի արդյունքներով արձանագրվեն խնդիրներ։ 
Գյուղական բնակավայրերի նախագծով նախատեսված են խթաններ, մասնավորապես՝ հավելյալ 4 մլն դրամ։
Առաջնահերթություն սահմանված չէ, քանի որ ծրագրի պայմաններին բավարարող բոլոր ընտանիքները պետք է ստանան իրենց աջակցությունը։

	Երևանի քաղաքապետարան
Ի պատասխան Ձեր՝ 2026 թվականի ապրիլի 2-ի N ԴԽ/15.3/12916-2026  գրության՝ հայտնում ենք, որ «6 և ավելի անչափահաս երեխա ունեցող ընտանիքների բնակարանային ապահովման պետական աջակցության ծրագիրը և ծրագրի իրականացման կարգը հաստատելու մասին» Հայաստանի Հանրապետության կառավարության որոշման նախագծի իրավական բնույթը նշված է «Լոկալ»՝ ներքին, մինչդեռ «Նորմատիվ իրավական ակտերի մասին» օրենքի 2-րդ հոդվածի համաձայն՝ ներքին (լոկալ) իրավական ակտը` նորմատիվ իրավական ակտի հիման վրա և դրան համապատասխան ընդունված իրավական ակտ է, որը սահմանում է վարքագծի կանոն այն անձանց խմբի համար, որոնք դա ընդունող մարմնի հետ աշխատանքային, քաղաքացիաիրավական կամ վարչական հարաբերությունների մեջ են կամ օգտվում են դա ընդունող մարմնի ծառայություններից կամ աշխատանքներից:
Տվյալ պարագայում նկատի ունենալով Նախագծով առաջարկվող կարգավորումների բնույթը և այն հանգամանքը, որ դրանք վերաբերվում են անորոշ թվով անձանց՝ հայտնում ենք, որ Նախագծի բնույթն անհրաժեշտ է վերանայել: Միաժամանակ, հայտնում ենք, որ Սահմանադրության 6-րդ հոդվածի համաձայն՝ պետական մարմիններն ու պաշտոնատար անձինք իրավասու են կատարելու միայն այնպիսի գործողություններ, այդ թվում՝ ընդունելու այնպիսի իրավական ակտեր, որոնց համար լիազորված են Սահմանադրությամբ կամ օրենքներով, մինչդեռ Նախագծի նախաբանում նշված լիազորող նորմերը իրավական ակտն ընդունելու իրավասություն չեն վերապահում:
	Ընդունվել է ի գիտություն

	5. ՀՀ պետական եկամուտների կոմիտե
	13.04.2026թ.

	
	01/3-3/22401-2026

	ՀՀ պետական եկամուտների կոմիտեն քննարկել է «6 և ավելի անչափահաս երեխա ունեցող ընտանիքների բնակարանային ապահովման պետական աջակցության ծրագիրը և ծրագրի իրականացման կարգը հաստատելու մասին» ՀՀ կառավարության որոշման նախագիծը, որի վերաբերյալ հայտնում ենք, որ հետևյալը:
Նախագծի N1 հավելվածի 9-րդ կետում ներկայացված են ծրագրի հիմնական պայմանները, որի 5-րդ ենթակետով նախատեսվում է, որ շահառուն, գրանցված ամուսնության առկայության դեպքում նաև նրա ամուսինը, ծրագրին դիմելու օրվա դրությամբ պետք է ներկայացրած լինի նախորդ տարվա ընթացքում ստացված եկամուտների վերաբերյալ հայտարարագիրը, որում ներկայացված եկամուտների (հարկվող և չհարկվող) հանրագումարը չպետք է գերազանցի 10 մլն դրամը։
Միաժամանակ, նախագծի N2 հավելվածի 3-րդ կետի 5-րդ ենթակետով սահմանված են ծրագրին դիմելու դեպքում դիմումի մերժման հիմքերը, որի «ե» պարբերությանը համապատասխան՝ դիմումը մերժվում է, եթե շահառուն, գրանցված ամուսնության առկայության դեպքում նաև նրա ամուսինը՝ ծրագրին դիմելու օրվա դրությամբ չի ներկայացրել նախորդ տարվա ընթացքում ստացված եկամուտների վերաբերյալ հայտարարագիրը, կամ ներկայացված հայտարարագրում եկամուտների (հարկվող և չհարկվող) հանրագումարը գերազանցում է 10 մլն դրամը։
Վերը նշված հետ կապված հարկ է նկատի ունենալ, որ հաշվետու տարվա համար եկամտային հարկի տարեկան հաշվարկ (հայտարարագիր) ներկայացնում են ՀՀ ռեզիդենտ հանդիսացող և տվյալ հաշվետու տարվա դեկտեմբերի 31-ի դրությամբ Հայաստանի Հանրապետության քաղաքացի համարվող ֆիզիկական անձինք։ 
Միաժամանակ, անհրաժեշտ է հաշվի առնել, որ եկամտային հարկի տարեկան հաշվարկ (հայտարարագիր) ներկայացրած ֆիզիկական անձինք կարող են փոփոխություններ կատարել հաշվարկում (հայտարարագրում)՝ ներկայացնելով ճշտված հաշվարկ (հայտարագիր), ինչի արդյունքում հնարավոր է ի հայտ գան ծրագրից օգտվելու հետ կապված որոշ հարցեր։ Մասնավորապես՝
1) եթե շահառուն մինչև ծրագրին դիմելը ներկայացրել է նախորդ տարվա ընթացքում ստացված եկամուտների վերաբերյալ հայտարարագիրը, որում եկամուտների (հարկվող և չհարկվող) հանրագումարը գերազանցել է 10 մլն դրամը, այնուհետև՝ նախորդ հաշվետու տարվա ընթացքում ստացված եկամուտների վերաբերյալ ներկայացրել է ճշտված հաշվարկներ (հայտարարագրեր), որոնցում եկամուտների (հարկվող և չհարկվող) հանրագումարը չի գերազանցել 10 մլն դրամը, ապա այս դեպքում՝ մինչև ծրագրին դիմելը նախորդ տարվա ընթացքում ստացված եկամուտների վերաբերյալ հայտարարագրերից (այդ թվում՝ ճշտված), որն է հիմք ընդունվելու,
2) եթե մինչև ծրագրին դիմելը շահառուն ներկայացրել է նախորդ տարվա ընթացքում ստացված եկամուտների վերաբերյալ հայտարարագիրը, որում եկամուտների (հարկվող և չհարկվող) հանրագումարը չի գերազանցել 10 մլն դրամը և օգտվել է ծրագրից, սակայն հետագայում նախորդ տարվա ընթացքում ստացված եկամուտների վերաբերյալ մասնակիցը ներկայացնում է ճշտված հայտարարագիր, որում եկամուտների (հարկվող և չհարկվող) հանրագումարը գերազանցում է 10 մլն դրամը, ապա այս դեպքի համար ինչպիսի կարգավորումներ են նախատեսվում։
Հաշվի առնելով վերը նշվածը՝ առաջարկում ենք նպատակահարմարության դեպքում նախատեսել կարգավորումներ վերը նշված դեպքերում պետական աջակցության տրամադրման կամ տրամադրված աջակցության վերահաշվարկման մասով։
Միաժամանակ հայտնում ենք, որ նախագծով նախատեսվող տեղեկատվությունը ինքնաշխատ եղանակով ՀՀ պետական եկամուտների կոմիտեից ստանալը ենթադրում է ծրագրային աշխատանքներ և նախնական դիտարկմամբ նշված աշխատանքների համար անհրաժեշտ կլինի առնվազն 2 ամիս ժամանակ։ 
Տեղեկացնում ենք նաև, որ ՀՀ կառավարության 26.02.2026թ. N 225-ն որոշմամբ սահմանված են նվազեցվող (չհարկվող) եկամուտների տեսակներ և շեմեր, որոնք եկամտային հարկի տարեկան հաշվարկում (հայտարարագրում) հայտարարագրման ենթակա չեն։
	Ընդունվել է ի գիտություն

	6. ՀՀ կադաստրի կոմիտե
	02.04.2026թ.

	
	ՍԹ/7044-2026

	Ի պատասխան Ձեր 2026 թվականի ապրիլի 2-ի N ԱԹ//12182-2026 գրության՝
«6 և ավելի անչափահաս երեխա ունեցող ընտանիքների բնակարանային ապահովման պետական աջակցության ծրագիրը և ծրագրի իրականացման կարգը հաստատելու մասին» ՀՀ կառավարության որոշման նախագծի (այսուհետ՝ Նախագիծ վերաբերյալ հայտնում ենք հետևյալը.
   Նախագծի N 1 հավելվածի 17-րդ կետով նախատեսվում է ծրագրով տրամադրված աջակցության դադարեցման դեպքում ձեռք բերված կամ կառուցվող բնակարանի կամ անհատական բնակելի տան նկատմամբ սեփականության իրավունքի փոխանցում պետությանը, հետևաբար առաջարկում ենք Նախագծով նախատեսել համապատասխան կարգավորումներ առ այն, թե ծրագրով նախատեսված աջակցության դադարեցման դեպքում ձեռք բերված կամ կառուցվող բնակարանի կամ անհատական բնակելի տան նկատմամբ սեփականության իրավունքը ինչ ընթացակարգով է փոխանցվում պետությանը, և ինչն է հիմք հանդիսանալու պետական գրանցման համար:
   Միաժամանակ հաշվի առնելով այն հանգամանքը, որ Նախագծով նախատեսված են որոշակի սահմանափակումներ, որոնց առկայության պարագայում դադարեցվում է ծրագրով տրամադրված աջակցությունը, առաջարկում ենք Նախագծով նախատեսված ծրագրի շրջանակներում ձեռք բերվող գույքի պայմանագրում նախատեսել համապատասխան դրույթ՝ առանց ՀՀ աշխատանքի և սոցիալական հարցերի նախարարության կողմից տրված համաձայնության, տնօրինման սահմանափակման վերաբերյալ:
	Ընդունվել է

	7. ՀՀ կենտրոնական բանկ
	18.04.2026թ.

	
	N 15.1-07/375-26

	1. «6 և ավելի անչափահաս երեխա ունեցող ընտանիքների բնակարանային ապահովման պետական աջակցության ծրագիրը և ծրագրի իրականացման կարգը հաստատելու մասին» Հայաստանի Հանրապետության կառավարության որոշման նախագծի վերաբերյալ Հայաստանի Հանրապետության կենտրոնական բանկը դիտողություններ և առաջարկություններ չունի:
	Ընդունվել է ի գիտություն

	Ամերիաբանկ
1.1. Նախագծի 9-րդ կետի 5-րդ ենթակետով սահմանվում է, որ ձեռք բերվող բնակարանի, կառուցվող շենքից բնակարան գնելու իրավունքի, ինչպես նաև անհատական բնակելի տան կամ կառուցվող անհատական բնակելի տան և դրա կառուցման համար նախատեսված հողամասի նկատմամբ սեփականության իրավունքը գրանցվում է շահառու ընտանիքի բոլոր անդամների անվամբ։ Տեղեկացնում ենք, որ գույքի գրավադրման գործընթացում առաջանում են բազմաթիվ բարդություններ՝ կապված անչափահասների մասնակցությամբ իրավահարաբերությունների կարգավորման հետ։ Հաշվի առնելով վերոգրյալը՝ նպատակահարմար ենք համարում, որ գույքի նկատմամբ սեփականության իրավունքը գրանցվի միայն չափահաս անձանց անվամբ։
	Չի ընդունվել
Գործնականում խնդիրներ առաջանալու դեպքում հարցը կքննարկվի լիազոր մարմինների հետ նշված ընթացակարգերի պարզեցման համատեքստում։ Ընթացակարգերի բարդությունը չի կարող անդրադառնալ երեխաների իրավունքների վրա։

	1.2. Նախագծով նախատեսվում է, որ ձեռք բերվող բնակարանի կամ կառուցվող շենքից բնակարան գնելու իրավունքի, ինչպես նաև անհատական բնակելի տան ձեռքբերման համար կանխավճարի չափը կազմում է 0%։ Սակայն բանկերը սահմանափակված են ՀՀ ԿԲ խորհրդի 2007 թվականի փետրվարի 9-ի N39-Ն որոշմամբ հաստատված «Բանկերի գործունեության կարգավորումը, բանկային գործունեության հիմնական տնտեսական նորմատիվները (Կանոնակարգ 2)» 62-րդ կետով, համաձայն որի՝ պահանջի և գրավի արժեքի հարաբերակցության առավելագույն չափը (Ն51 նորմատիվ) անշարժ գույքով ապահովված ՀՀ դրամով վարկերի դեպքում սահմանվում է 90%։
Հաշվի առնելով վերոգրյալը՝ առաջարկում ենք, հիմք ընդունելով Հայաստանի Հանրապետության Կենտրոնական բանկի նախագահի 2026 թվականի ապրիլի 2-ի թիվ 1/148 Ա և 2026 թվականի փետրվարի 27-ի թիվ թիվ 1/94 Ա որոշումները, Նախագծի շրջանակներում տրամադրվող վարկերի նկատմամբ չկիրառել Կանոնակարգ 2-ով սահմանված նշված սահմանափակումը՝ շահառուներին ծրագրի պայմաններին համապատասխան վարկավորում ապահովելու նպատակով։
	Ընդունվել է
Հարցը լրացուցիչ կքննարկվի Կենտրոնական բանկի հետ։

	1.3. Նախագծի 10-րդ կետի 5-րդ ենթակետի «բ» մասով սահմանվում է, որ կառուցվող բազմաբնակարան շենքում բնակարանի ձեռքբերման իրավունքի գրավով և կառուցապատողի հատուկ հաշվին փոխանցված վարկային միջոցների գրավով պետք է ապահովվի վարկավորման գումարի առնվազն 100%-ը։ Միևնույն ժամանակ, նույն ենթակետով նախատեսվում է, որ մինչև շենքի ավարտական ակտի ձևակերպումը կառուցապատողի հատուկ հաշվին փոխանցված դրամական միջոցները ենթակա են սառեցման (կուտակման) և կարող են օգտագործվել միայն ՀՀ քաղաքացիական օրենսգրքի 928.6-րդ հոդվածով սահմանված կարգով։ Նշված դրույթները գործնականում հակասում են միմյանց և առաջացնում են էական խնդիրներ։ Այդ իսկ պատճառով առաջարկում ենք հանել «բ» մասը և կիրառելՀՀ քաղաքացիական օրենսգրքի 928.6-րդ հոդվածով սահմանված կարգը։
	Ընդունվել է

	1.4. Նախագծի 16-րդ կետով սահմանվում են ծրագրով նախատեսված աջակցության ամբողջական դադարեցման դեպքերը։ Դրանցից մեկի համաձայն՝ եթե ընտանիքի առնվազն երկու անչափահաս անդամներ գույքը ձեռք բերելուց (կամ՝ կառուցվող շենքից բնակարան գնելու իրավունքի ձեռքբերման կամ անհատական բնակելի տան կառուցման դեպքում՝ ավարտական ակտը ներկայացնելուց) առնվազն մեկ տարի անց չեն հաճախում տվյալ համայնքում գործող դպրոց կամ մանկապարտեզ, ապա աջակցությունը դադարեցվում է։ Ընդ որում, նախատեսվում է նաև, որ նրանցից յուրաքանչյուրն առնվազն երեք տարի պետք է հաճախի տվյալ համայնքի ուսումնական հաստատություն։ Կարծում ենք՝ անհրաժեշտ է սահմանել բացառություններ այն դեպքերի համար, երբ տվյալ ժամանակահատվածում անչափահասը դառնում է չափահաս։ 
	Ընդունվել է

	1.5. Միաժամանակ խնդրում ենք հստակեցնել հետևյալ հարցերը․
•	արդյոք ծրագրի դադարեցման հիմք է հանդիսանում այն հանգամանքը, երբ երեխան բնակվում է ծրագրից օգտվող ծնողներից մեկի հետ, սակայն որոշ հանգամանքներից ելնելով տեղափոխվում է այլ բնակավայր՝ մյուս ծնողի մոտ,
•	ինչպես է կարգավորվում իրավիճակը այն ընտանիքների դեպքում, որոնք ունեն վեցից ավելի երեխաներ, և նրանցից մեկի մասով չի ապահովվում նշված պայմանը․ արդյոք դա հանդիսանում է ծրագրի դադարեցման հիմք։
	· Նախագծով սահմանված է, որ ընտանիքի՝ առնվազն 2 անչափահաս անդամները գույքը ձեռքբերելուց առնվազն 1 տարի անց պետք է հաճախեն տվյալ համայնքում գործող դպրոցներից կամ մանկապարտեզներից որևէ մեկը՝ յուրաքանչյուրն առնվազն 3 տարի, ինչպես նաև ընտանիքի՝ տվյալ պահին անչափահաս առնվազն 2 անդամները նույն օրացուցային տարվա ընթացքում 183 և ավելի օր չպետք է գտնվեն ՀՀ սահմաններից դուրս։ Այլ սահմանափակումներ առկա չեն։
· Պայմանը վերաբերվում է ընտանիքի առնվազն 2 անչափահաս երեխաներին։ 

	Արդշինբանկ
2.1. Նախագծի 3-րդ բաժնի 16-րդ կետում նշված պետական աջակցության դադարեցման դեպքում  17-րդ կետում նկարագրված ձեռք բերված կամ կառուցվող բնակարանի կամ անհատական բնակելի տան նկատմամբ սեփականության իրավունքը  պետությանը փոխանցելու կարգը, ժամկետները, իրավասությունների և պատասխանատվության շրջանակները, փոխանցման մեխանիզմները, ինչպես նաև դրա հետ կապված կողմերի պարտականություններն ու իրավունքները, իրավունքների իրացման հիմքերը:
	Ընդունվել է

	2.2.	Վարկատու կազմակերպության կողմից մինչև վարկային պայմանագրի ստորագրումը անժամկետ տրվող հավաստագրի անվավերության ստուգման հնարավորություններն ու մեխանիզմները:
	Չի ընդունվել
Նախ, հավաստագրերն անժամկետ չեն, նախագծի 3-րդ կետով սահմանված է հավաստագրի օրինակելի ձևերի մշակում, որտեղ հստակ նշվում են գործողության ժամկետները, ինչպես ներկայում գործող այլ ծրագրերում։
Իսկ վավերականության ստուգումն ապահովվում է համապատասխան ծրագրային գործիքի միջոցով, որով իրականացվելու է ծրագիրը։ 

	2.3.	Վարկառուի կողմից վարկի ժամկետից շուտ մարման հնարավորությունները կամ սահմանափակումները, դրանից բխող գրավի ազատման հետ կապված վարկատու կազմակերպության՝ պետությանն իրազեկման մեխանիզմները, կարգը, յուրաքանչյուր կողմի պատասխանատվության շրջանակները։
	Չի ընդունվել
Վարկի վաղաժամ մարում և գրավի ազատում նախատեսված չէ, ինչը պետության երաշխիքն է, որ գույքն առնվազն վարկի գործողության ընթացքում չի կարող օտարվել։

	2.4.	Նախարարության կողմից սուբսիդավորման գումարների ուշացման հետևանքով վարկի ժամկետանցման դեպքում վարկի դասակարգման, ինչպես նաև վարկառուի վարկային պատմության վրա դրա ազդեցության հետևանքները, փոխանցման օրվա դրությամբ պարտավորության չափի վերաբերյալ տեղեկատվության ստացման մեխանիզմները:
	Չի ընդունվել
Նախարարության կողմից սուբսիդավորման գումարները չեն կարող այնքան ուշացվել, որի հետևանքով վարկը դասակարգվի։

	2.5.	Նախագծի հավելված 2-ի 7-րդ կետում՝ եթե ժառանգները մեկից ավելի են, ապա աջակցությունը որ դեպքում է դադարում. եթե ժառանգներից առնվազն մեկը չի հանդիսանում ընտանիքի անդամ, թե բոլոր ժառանգները միաժամանակ:  Բացի այդ, Նախագծով պետք է կարգավորել նաև ընտանիքի անդամ հասկացությունը: 
	Ընդունվել է
Հստակեցվել է, որ խոսքը վերաբերվում է ժառանգներից առնվազն մեկին, ինչպես նաև սահմանվել է ընտանիքի միավորը։

	2.6. Ստորև ներկայացնում ենք նաև առաջարկները
1.	Ելնելով այսօրվա դրությամբ շուկայում բանկերի կողմից սեփական ռեսուրսով տրամադրվող հիփոթեքային վակերի տոկոսադրույքներից՝ անհրաժեշտ է վերանայել Ծրագրի շրջանակներում առաջարկվող տոկոսադրույքները կամ նախատեսել ֆինանսավորման հատուկ ռեսուրս:
2.	Բնակարանային ապահովման պետական աջակցության ծրագրերի արդյունավետության բարձրացման համար այսուհետ նմանատիպ բոլոր նախագծերում հաշվի առնել  սույն գրությամբ ներկայացված բոլոր դիտարկումներն ու առաջարկները:
	1. Ներկայում Աշխատանքի և բարեկեցության նախարարության կողմից իրականացվող և գործող բոլոր ծրագրերում սահմանված է այդ տոկոսադրույքը։ 
2. Ընդունվել է ի գիտություն։

	Կոնվերս Բանկ
3.1.	Նախագծի հավելվածի 16-րդ կետի համաձայն.  §Լողացող/հաստատուն ճշգրտվող տոկոսադրույքով վարկավորման դեպքում վարկավորման տոկոսադրույքը վարկի տրամադրման պահին հաջորդող ամիսների ընթացքում մնում է անփոփոխ, իսկ 37-րդ ամսից սկսած այն վերափոխվում է լողացող տոկոսադրույքի՝ փոփոխվելով Կենտրոնական բանկի վերաֆինանսավորման տոկոսադրույքի +/- 1%-ից ավելի փոփոխության դեպքում (վարկային պայմանագրի համաձայն՝ տվյալ պահին գործող վարկի տոկոսադրույքի հիմքում դրված Կենտրոնական բանկի վերաֆինանսավորման տոկոսադրույքի նկատմամբ)։ Լողացող տոկոսադրույքի փոփոխությունը կարող է իրականացվել տարեկան 2 անգամ՝ ապրիլ և հոկտեմբեր ամիսներին։ Վարկային պայմանագրի գործողության ընթացքում վարկի տոկոսադրույքը վարկի տրամադրման պահին սահմանված տոկոսադրույքի համեմատ չի կարող բարձրանալ կամ իջնել ավելի քան 4 տոկոսային կետով։¦
Վերոգրյալ կարգավորումն ունի տերմինաբանական սխալ, քանի որ տոկոսադրույքի տեսակը հստակ չի ներկայացվել, տոկոսադրույքը  վարկի տրամադրման պահին հաջորդող ամիսների ընթացքում տոկոսադրույքը չի մնում անփոփոխ, այնուհետև լողում է, այլ տոկոսադրույքի առաջին երեք տարին սահմանվում է հաստատուն տոկոսադրույք, իսկ 37-րդ ամսից սկսած՝ տոկոսադրույքի տեսակը սահմանվում է լողացող կամ հաստատուն ճշգրտվող տոկոսադրույք: Առաջարկում ենք նաև կարգավորումներում ներառել հաստատուն ճշգրտվող տոկոսադրույքը, քանի որ այն ևս փոփոխական տոկոսադրույք է: Առաջարկում ենք նաև փոփոխությունների իրականացման հստակ ամիսներ չսահմանել, քանի որ յուրաքանչյուր բանկ իր ներքին իրավական ակտերի համաձայն է իրականացնում վարկատեսակի  տոկոսադրույքների փոփոխությունները: 
	Ընդունվել է
Նշված դրույթը խմբագրվել է Կենտրոնական բանկից ստացված տեղեկատվության հիման վրա։

	3.2.	Նախագիծ հավելվածի 16-րդ կետի համաձայն.  «Ծրագրով նախատեսված աջակցությունն ամբողջությամբ դադարեցվում է, եթե`
ընտանիքի՝ տվյալ պահին անչափահաս առնվազն 2 անդամները նույն օրացուցային տարվա ընթացքում 183 և ավելի օր գտնվում են Հայաստանի Հանրապետության սահմաններից դուրս՝ բացառությամբ, եթե նրանք Հայաստանի Հանրապետության սահմաններից դուրս են եղել ուսումնական հաստատություններում սովորելու կամ առողջապահական ծառայություններից օգտվելու նպատակով.
ընտանիքի՝ առնվազն 2 անչափահաս անդամները գույքը ձեռքբերելուց (կառուցվող շենքից բնակարան գնելու իրավունքի ձեռքբերման կամ անհատական բնակելի տան կառուցման դեպքում՝ ավարտական ակտը ներկայացնելուց) առնվազն 1 տարի անց չեն հաճախում տվյալ համայնքում գործող դպրոցներից կամ մանկապարտեզներից որևէ մեկը։ Ընդ որում, նրանցից յուրաքանչյուրն առնվազն 3 տարի պետք է հաճախի համայնքում գործող դպրոց կամ մանկապարտեզ։».
Հարկ է նշել, որ Բանկը վերոգրյալ հանգամանքները վերահսկելու իրավասություն և հնարավորություն չունի, ուստի դադարեցման դեպքում անհրաժեշտ է տալ կարգավորում, համաձայն որի՝ ՀՀ կառավարության լիազոր մարմինը բանկին ծանուցում է այդ հանգամանքների վերաբերյալ, ինչպես նաև բանկը պարտավորություն չի կրում Ծրագրի շրջանակներում իրականացնել մոնիթորինգ:
	Ընդունվել է ի գիտություն
Բանկերը նշված հանգամանքների ստուգման գործառույթ չունեն, իսկ լիազոր մարմնի ու բանկերի իրավունքներն ու պարտականությունները սահմանվելու են նախագծի 3-րդ կետով նախատեսված դրույթի շրջանակում։


	Ակբա բանկ
4.1. Նախագծի Հավելված 1-ի 9-րդ կետի 7-րդ ենթակետով սահմանված է,
որ անհատական բնակելի տան կառուցման դեպքում Հայաստանի Հանրապետության կառավարության 2015 թվականի մարտի 19֊ի	596-Ն որոշմամբ սահմանված ավարտական
ակտը գործընկեր ֆինանսական կազմակերպություն է ներկայացվում գործընկեր ֆինանսական կազմակերպության հետ վարկային պայմանագրի կնքման օրվանից 18 ամսվա ընթացքում։ Առաջարկում ենք նշված ժամկետը սահմանել մինչև 36 ամիս, ինչպես սահմանված և գործում է ՀՀ կառավարության որոշմամբ հաստատված «ՀՀ սահմանամերձ և առանձին բնակավայրերում ընտանիքների բնակարանային մատչելիության ապահովման պետական աջակցության» ծրագրի շրջանակներում։
	Ընդունվել է
Հղում է արվել 2015 թվականի մարտի 19-ի N 596-Ն որոշման N 1 hավելվածի 111-րդ կետով սահմանված ժամկետներին։

	4.2.	Նախագծի Հավելված 1-ի 11-րդ կետով սահմանված է, որ աջակցության չափն ընտանիքի յուրաքանչյուր անչափահաս երեխայի հաշվով կազմում է 4 մլն դրամ։ Ընդ որում, եթե ընտանիքը նախապատվությունը տալիս է գյուղական բնակավայրին, ապա այս դեպքում ընտանիքին տրամադրվում է հավելյալ 4 մլն դրամ, որը կարող է օգտագործվել անհատական բնակելի տան կառուցման համար նախատեսված հողամասի ձեռքբերման, կամ գյուղատնտեսական նշանակության հողամասի ձեռքբերման նպատակով։ Այս կապակցությամբ, խնդրում ենք հստակեցնել, արդյո՞ք այս դեպքում տրամադրվելու է առանձին վարկ, թե նշված հողամասերի ձեռքբերումը ներառվելու է հիմնական վարկի մեջ։ Եթե տրամադրվելու է առանձին վարկ, արդյո՞ք ամբողջությամբ գործելու են հիմնական վարկի պայմանները, այն է՝ տոկոսադրույք, ժամկետ, սուբսիդավորման պայմաններ։
	Վարկավորման եղանակն ընտրում է բանկը, իսկ վարկի պայմանները նույնն են բոլոր վարկատեսակների համար՝ ձեռքբերման, կառուցապատման, այդ թվում՝ հողամասի ձեռքբերման, վերանորոգման, գյուղատնտեսական նշանակության հողամասի ձեռքբերման։

	4.3. Նախագծի Հավելված 1-ի 15-րդ կետով սահմանված է, որ եթե բնակարանի կամ կառուցվող շենքից բնակարան գնելու իրավունքի կամ անհատական բնակելի տան ձեռքբերման հավաստագրի կամ անհատական բնակելի տան կառուցման հավաստագրի իրացման արդյունքում առաջանում է դրական մնացորդ, ապա այն կարող է իրացվել ուղղելով ծրագրի շրջանակներում ձեռքբերված անշարժ գույքի վերանորոգմանը՝ մինչև 4 մլն դրամ, կահույքի և կենցաղային տեխնիկայի գնմանը՝ մինչև 2 մլն դրամ։ Այս մասով, խնդրում ենք հստակեցնել, արդյո՞ք տվյալ դեպքում տրամադրվելու է առանձին վարկ, թե նշված վերանորոգման նպատակով տրամադրվող գումարը ներառվելու է հիմնական վարկի մեջ։ Եթե տրամադրվելու է առանձին վարկ, արդյո՞ք ամբողջությամբ գործելու են հիմնական վարկի պայմանները, այն է՝ տոկոսադրույք, ժամկետ, սուբսիդավորման պայմաններ։
	Վարկավորման եղանակն ընտրում է բանկը, իսկ վարկի պայմանները նույնն են բոլոր վարկատեսակների համար՝ ձեռքբերման, կառուցապատման, այդ թվում՝ հողամասի ձեռքբերման, վերանորոգման, գյուղատնտեսական նշանակության հողամասի ձեռքբերման։

	4.4. Նախագծի Հավելված 2֊ի 3-րդ կետի 7-րդ ենթակետով նշված ի, որ շահառուի հետ վարկային պայմանագիր կնքելուց և հիփոթեքային վարկը փաստացի հատկացնելուց հետո, կազմակերպությունը ծառայությանն է տրամադրում հիփոթեքային վարկի գծով վճարման ժամանակացույցը և վճարումն իրականացնելու համար անհրաժեշտ այլ տեղեկությունները։ Այս կապակցությամբ, խնդրում ենք հստակեցնել փաստաթղթաշրջանառության միջոցները, արդյո՞ք մուտքագրվելու է որևէ հարթակ, թե պետք է ուղարկվի էլեկտրոնային եղանակով։
	Ծրագրի իրականացման համար մշակվելու է համապատասխան ծրագրային ապահվոում։

	4.5. Նախագծի Հավելված 2֊ի 3-րղ կետի 14֊րդ ենթակետով սահմանված է, որ հավաստագիրը համապատասխան ծրագրային ապահովության միջոցով ենթակա է չեղարկման հավաստագրից հրաժարվելու վերաբերյալ շահառուի դիմումի հիման վրա։ Այս կապակցությամբ, խնդրում ենք պարզաբանել, արդյո՞ք շահառուն կարող է վարկավորվել, այնուհետև հրաժարվել հավաստագրից, ստանալուց հետո որքա՞ն ժամանակ է հավաստագիրն ուժի մեջ, և արդյո՞ք Բանկի աշխատակիցները հնարավորություն ունեն ստուգելու հավաստագրի իսկությունը և ժամկետի մեջ լինելը։
	Նախագծում հստակեցվել է, որ չեղարկումը վերաբերվում է չիրացված հավաստագրերին, իսկ հավաստագրի վավերականությունը ստուգվում է QR կոդի միջոցով։ 

	4.6. Նախագծի Հավելված 2-ի 7-րդ կետով սահմանված է, որ հիփոթեքային վարկի գործողության ընթացքում շահառուի մահվան դեպքում դրամական աջակցության վճարումը դադարում է ամբողջությամբ, եթե շահառուի ժառանգը չի հանդիսանում ընտանիքի անդամ։ Հաշվի առնելով նշված դրույթի ռիսկայնությունը, որը կարող է ազդել Ծրագրին մասնակցելու՝ Բանկի որոշման վրա, ինչպես նաև այն, որ Բանկը որևէ կերպ չի կարող վերահսկել շահառուի՝ ժառանգություն տրամադրելու գործընթացը, առաջարկում ենք, որ նմանատիպ դեպքերում գործընթացն իրականացվի այնպես, ինչպես այժմ սահմանված է ՀՀ կառավարության 09/06/2022թ–ի թիվ 842-Լ որոշմամբ հաստատված ծրագրի շրջանակներում և այս կետով սահմանված դեպքերում աջակցության գումարի վճարումը բանկին պետության կողմից չդադարեցվի և շարունակվի մինչև վարկի ամբողջական մարումը։ Միևնույն ժամանակ, խնդրում ենք հստակեցնել, թե սույն ծրագրի շրջանակում ով է հանդիսանում ընտանիքի անդամ։
	Ընդունվել է
Սահմանվել են ընտանիքի անդամները և հստակեցվել է, որ աջակցության դադարեցման դեպքում ձեռք բերված կամ կառուցվող բնակարանի կամ անհատական բնակելի տան նկատմամբ սեփականության իրավունքը փոխանցվում է պետությանը՝ համալրելով սոցիալական բնակարանային ֆոնդը, իսկ աջակցության գումարի վճարումը գործընկեր ֆինանսական կազմակերպությանը շարունակվում է մինչև վարկի ամբողջական մարումը։

	Էվոկաբանկ
Առաջարկում ենք Աշխատանքի և սոցիալական հարցերի նախարարության կողմից ներկայացված «6 և ավելի անչափահաս երեխա ունեցող ընտանիքների բնակարանային ապահովման պետական աջակցության ծրագիրը և ծրագրի իրականացման կարգը հաստատելու մասին» Հայաստանի Հանրապետության կառավարության որոշման նախագծի 9-րդ կետի 6-րդ ենթակետը շարադրել հետևյաւ բովանրակությամբ՝
6) ձեռք բերվող բնակարանի կամ կառուցվող շենքից բնակարան գնելու իրավունքի կամ անհատական բնակելի տան կամ կառուցվող անհատական բնակելի տան և դրա կառուցման համար նախատեսված հողամասի նկատմամբ սեփականության իրավունքը գրանցվում է շահառու րևտաեիքի բոլոր չափահաս անդամների անվամբ՝ «Գույքի նկատմամբ իրավունքների պետական գրանցման մասին» ՀՀ օրենքով սահմանված կարգով։
	Չի ընդունվել
Գործնականում խնդիրներ առաջանալու դեպքում հարցը կքննարկվի լիազոր մարմինների հետ նշված ընթացակարգերի պարզեցման համատեքստում։ Ընթացակարգերի բարդությունը չի կարող անդրադառնալ երեխաների իրավունքների վրա։

	Աշխատանքային կարգով

	Տարածքային զարգացման և շրջակա միջավայրի հարցերի վարչություն

	1. 4-րդ կետի 2-րդ, ինչպես նաև 9-րդ կետի 3-րդ ենթակետերում կիրառվող «մարզային բնակավայր» ձևակերպումը լրացուցիչ վերանայման անհրաժեշտություն ունի՝ նկատի ունենալով, որ «Վարչատարածքային բաժանման մասին» օրենքում նման ձևակերպում չի կիրառվում:
	Ընդունվել է
Նշված կետերը խմբագրվել են։

	2. 9-րդ կետի 8-րդ ենթակետով նախատեսվում է սահմանել, որ անհատական բնակելի տան կառուցման դեպքում ՀՀ կառավարության 2015 թվականի մարտի 19-ի N 596-Ն որոշմամբ սահմանված ավարտական ակտը գործընկեր ֆինանսական կազմակերպություն է ներկայացվում նույն որոշման N 1 hավելվածի 111-րդ կետով սահմանված ժամկետներում:
Այս առումով հայտնում ենք, որ ՀՀ կառավարության 2015 թվականի մարտի 19-ի N 596-Ն որոշման N 1 hավելվածի 111-րդ կետին տրված հղումը լրացուցիչ վերանայման անհրաժեշտություն ունի՝ հաշվի առնելով այն հանգամանքը, որ ՀՀ կառավարության 2015 թվականի մարտի 19-ի N 596-Ն որոշման N 1 hավելվածի 111-րդ կետում ժամկետներ սահմանված չեն:
	Չի ընդունվել
Նախագծում, Արդարադատության նախարարության առաջարկի համաձայն, հղում է կատարվել ՀՀ կառավարության 2015 թվականի մարտի 19-ի N 596-Ն որոշման N 1 hավելվածի 111-րդ կետին՝
111. Նոր կառուցվող շենքերի, շինությունների համար շինարարության թույլտվությամբ սահմանվում է շինարարության ավարտի ժամկետ՝ ըստ հայցվող ժամկետի, բայց ոչ ավելի նախագծային փաստաթղթերում նախատեսված ժամկետների 1.5-ապատիկից: Բազմաբնակարան կամ ստորաբաժանված շենքերի դեպքում շինարարության թույլտվությամբ՝ կառուցապատողի հայեցողությամբ, սահմանվում է նաև շահագործման թույլտվության ձևակերպման ժամկետը:

	3. Նախագծին կից ներկայացված ամփոփաթերթից պարզ է դառնում, որ Նախագիծը համաձայնեցված չէ Քաղաքաշինության կոմիտեի հետ, մինչդեռ, նկատի ունենալով Նախագծով քաղաքաշինության ոլորտին առնչվող կարգավորումները՝ առաջարկում ենք Նախագիծը համաձայնեցնել նաև Քաղաքաշինության կոմիտեի հետ:
	Չի ընդունվել
Հաշվի առնելով, որ ներկայում նույն մեխանիզմը գործում է նաև ՀՀ կառավարության 16.05.2024թ. թիվ 710-Լ որոշմամբ սահմանված՝ Ղարաբաղից տեղահանված ընտանիքների բնակարանային ապահովման պետական աջակցության ծրագրում, կարգավորումը կրկին չի համաձայնեցվել Քաղաքաշինության կոմիտեի հետ։ 

	Սոցիալական հարցերի վարչություն

	1. Որոշման նախագծի 4-րդ կետով պետական եկամուտների կոմիտեի նախագահին հանձնարարված է  Հայաստանի Հանրապետության աշխատանքի և բարեկեցության նախարարության և «Բարեկեցության տեղեկատվական համակարգերի ձեռնարկություն» հիմնադրամի հետ ապահովել համապատասխան պահանջի ստուգման համար անհրաժեշտ տեղեկատվության ստացումը տեղեկատվական համակարգերի փոխգործելիության միջոցով, մինչդեռ ամփոփաթերթում «Բարեկեցության տեղեկատվական համակարգերի ձեռնարկություն» հիմնադրամի կարծիքը արտացոլված չէ:
	Ընդունվել է ի գիտություն
Նախագիծը «Բարեկեցության տեղեկատվական համակարգերի ձեռնարկություն» հիմնադրամի հետ համաձայնեցվել է աշխատանքային կարգով՝ Մալբրի համակարգով։

	2. Որոշման նախագծի 5-րդ կետով որոշումն ուժի մեջ մտնելու ժամկետ է սահմանված 2027 թվականի մարտի 2-ը, ինչը լրացուցիչ պարզաբանման կարիք ունի:
	Ընդունվել է ի գիտություն
Հարկային օրենսգրքով հայտարարագրի ներկայացման համար սահմանվում է ժամկետ, մասնավորապես՝ հայտարարագիրը ներկայացվում է մարտի 2-ից։ Եթե ծրագիրը մեկնարկի մինչ այդ, շահառուները չեն կարողանա դիմել, քանի որ նախորդ տարվա հայտարարագիրը լրացնելու հնարավորություն չեն ունենա։

	3. Նախագծի 1-ին հավելվածի 16-րդ կետի 2-րդ ենթակետի համաձայն՝ ծրագրով նախատեսված աջակցության դադարեցման հիմք է հանդիսանում ընտանիքի՝ 3 տարին լրացած առնվազն 2 անչափահաս անդամների գույքը ձեռքբերելուց (կառուցվող շենքից բնակարան գնելու իրավունքի ձեռքբերման կամ անհատական բնակելի տան կառուցման դեպքում՝ ավարտական ակտը ներկայացնելուց) առնվազն 1 տարի անց տվյալ համայնքում գործող դպրոցներից կամ մանկապարտեզներից որևէ մեկը չհաճախելը։
Նշված կարգավորումը լրացուցիչ պարզաբանման կարիք ունի՝ հաշվի առնելով, որ հասկանալի չէ, թե 3 տարին լրացած լինելը վերաբերում է մինչև գույքի ձեռքբերումը, թե դրանից հետո, և արդյոք ձեռքբերումից հետո մեկ տարվա ընթացքում ցանկացած պահի 3 տարվա լրանալը պետք է համարվի հիմք:
	Ընդունվել է
Նշված կետը խմբագրվել է։

	4. Նախագծի 1-ին հավելվածի 6-րդ կետի համաձայն՝ շահառուն 6 և ավելի անչափահաս երեխա ունեցող անձն է, մինչդեռ հաջորդող 7-րդ և 8-րդ կետերում խոսվում է ընտանիքի շահառու լինելու մասին, ինչից պարզ  չէ՝ շահառուն միայն անձն է համարվում, թե ամբողջ ընտանիքը և արդյոք բոլորը համարվում են համասեփականատերեր, թե՝ ոչ:
	Ընդունվել է մասամբ
6-րդ կետով սահմանված է, որ շահառուն 6 և ավելի անչափահաս երեխա ունեցող անձն է, այլ ոչ թե ընտանիքը, որպեսզի բացառվի մինչև 6 երեխա ունեցող անձանց շրջանում արհեստական ընտանիքների ձևավորումը։ 
7-րդ և 8-րդ կետերը խմբագրվել են՝ ընտանիք բառը փոխարինելով անձ բառով։ 
Նախագծի 1-ին հավելվածի 9-րդ կետի 7-րդ ենթակետով սահմանված է, որ ձեռք բերվող բնակարանի կամ կառուցվող շենքից բնակարան գնելու իրավունքի կամ անհատական բնակելի տան կամ կառուցվող անհատական բնակելի տան և դրա կառուցման համար նախատեսված հողամասի նկատմամբ սեփականության իրավունքը գրանցվում է շահառու ընտանիքի բոլոր անդամների անվամբ։ 


	5. Նախագծի 2-րդ հավելվածով նախատեսված կարգի հասկացությունների 2-րդ կետով շահառուն միայն որոշման 1-ին հավելվածի 6-րդ կետով սահմանված անձն է, մինչդեռ շահառուների մասին խոսվում է նաև 7-րդ և 8-րդ կետում, որտեղ շահառուն արդեն ընտանիքն է:
	Ընդունվել է
7-րդ և 8-րդ կետերը խմբագրվել են՝ ընտանիք բառը փոխարինելով անձ բառով։ 


	6. Նախագծի 2-րդ հավելվածի 3-րդ կետի 15-րդ ենթակետը խմբագրման կարիք ունի, քանի որ պետական եկամուտների կոմիտեին վերագրվող գործառույթը, այն է՝ «Պետական եկամուտների կոմիտեից ստացված տվյալների կրկնակի ստուգման արդյունքում պարզվում է, որ Ծրագրի շրջանակում հավաստագրի տրամադրման համար հիմք հանդիսացած՝ եկամուտների հայտարարագրում ներկայացված տեղեկատվությունը հավաստի չէ» նախադասության մեջ անհասկանալի է: 
	Ընդունվել է մասամբ
Գործառույթը ինքնաշխատ եղանակով է իրականացվելու (կետը խմբագրվել է), այն պետական եկամուտների կոմիտեին չի վերագրվում։

	7. Պարզաբանման կարիք ունի այն հարցը, թե արդյոք կան վերլուծություններ, որոնց համաձայն՝ սույն ծրագիրը կարող է խթան հանդիսանալ ծնելիության և ժողովրդագրության աճի բարձրացման համար:
	Չի ընդունվել
Ծրագրի հիմնական նպատակներն են՝
1) աջակցել բազմազավակ ընտանիքների բնակարանային պայմանների բարելավմանը՝ համապատասխան պայմաններ ապահովելով ընտանիքների կայուն զարգացման համար.
2) խթանել բազմազավակ ընտանիքների բնակարանային պայմանների բարելավման գործընթացը մարզերում.
3) ապահովել երեխաների համար ավելի հարմար և անվտանգ միջավայր, ինչը կհանգեցնի նրանց կյանքի որակի բարձրացման.
4) թեթևացնել բազմազավակ ընտանիքների ֆինանսական բեռը, նվազեցնել աղքատության ռիսկը և ապահովել երեխաների հավասար հնարավորությունները։
Ըստ այդմ, ծրագիրը միտված չէ ծնելիության խթանմանը։ 

	8. Նախագծի բովանդակությունից պարզ չէ, թե շահառուն իրավասություն ունի արդյոք գույքը վաճառել, թե ոչ, և եթե այո՝ որ պահից սկսած է դա հնարավոր:
	Ընդունվել է
Նախագծի հավելված 1-ը լրացվել է 19-րդ կետով։

	Կարգավորման ազդեցության գնահատման վարչություն

	1. Առաջարկում ենք Նախագծի N 1 հավելվածի 5-րդ կետի 1-ին և 2-րդ ենթակետերով նախատեսված հավաստագրերի գործողության ժամկետները սահմանել սույն Նախագծով։
	Չի ընդունվել 
Հավաստագրի oրինակելի ձևը, այդ թվում՝ գործողության ժամկետը նախատեսված է սահմանել Աշխատանքի և բարեկեցության նախարարի հրամանով՝ հետագայում փոփոխությունների իրականացման գործընթացն առավել ճկուն կազմակերպելու նպատակով։

	2. Նախագծի N 1 հավելվածի 6-րդ կետի համաձայն՝ ծրագրի իմաստով շահառուն 6 և ավելի անչափահաս երեխա ունեցող անձն է, ով բավարարում է Ծրագրի հիմնական պայմաններին, իսկ Նախագծի N 2 հավելվածի 2-րդ կետի 3-րդ ենթակետով սահմանվում է շահառու հասկացությունը․ «շահառու` սույն որոշման N 1 հավելվածի 6-րդ կետով սահմանված անձ»։ Այսպիսով, Նախագծով հստակ սահմանվում է շահառու եզրույթը, սակայն Նախագծի տեքստում «շահառու» բառը կիրառվում է նաև աջակցություն ստանալու պայմաններին բավարարող ընտանիքի և այդպիսի ընտանիքի անդամ հանդիսացող երեխաների մատնանշման համար։ Առաջարկում ենք Նախագծի ամբողջ տեքստում «շահառու» բառը կիրառել միայն այդ հասկացության սահմանմամբ տրված իմաստով։
	Ընդունվել է
7-րդ և 8-րդ կետերը խմբագրվել են՝ ընտանիք բառը փոխարինելով անձ բառով։ 


	3. Առաջարկում ենք Նախագծի N 1 հավելվածի 9-րդ կետի 5-րդ ենթակետով սահմանված տարեկան 10 մլն դրամ եկամտի սահմանաչափը վերանայել և կախված  ընտանիքի անդամների քանակից՝ բարձրացնել։
	Չի ընդունվել
10 մլն դրամի սահմանաչափը սահմանվել է ծրագիրն առավել թիրախային դարձնելու նպատակով։ Առաջարկված 10 մլն դրամի շեմը կվերանայվի ծրագրի իրականացման ընթացքում, եթե արդյունքային ցուցանիշները վկայեն, որ այն խոչընդոտում է ծրագրի արդյունավետությանը։ 

	4. Առաջարկում ենք Նախագծի N 1 հավելվածի 11-րդ կետով հնարավորություն տալ գյուղական բնակավայրին նախապատվություն տալու համար տրամադրվող հավելյալ 4 մլն դրամն ուղղել նաև Նախագծի N 1 հավելվածի 15-րդ կետով սահմանված ուղղություններով։
	Ընդունվել է


	5. Նախագծի տեքստից պարզ չէ, թե Նախագծի N 1 հավելվածի 14-րդ կետով սահմանված «Գույքի նկատմամբ իրավունքների պետական գրանցման մասին» օրենքի 73-րդ հոդվածով և «Պետական տուրքի մասին» օրենքով սահմանված անշարժ գույքի նկատմամբ իրավունքների պետական գրանցման, գործընկեր ֆինանսական կազմակերպությունների հետ համագործակցող գնահատման կազմակերպությունների կողմից անշարժ գույքի գնահատման, ինչպես նաև անշարժ գույքի առուվաճառքի գործարքի նոտարական վավերացման համար անհրաժեշտ վճարների գծով համապատասխան ծախսերը հիմնավորող փաստաթղթերն ում կողմից և ինչ ընթացակարգով պետք է ներկայացվեն Հայաստանի Հանրապետության աշխատանքի և բարեկեցության նախարարության միասնական սոցիալական ծառայությանը (այսուհետ՝ Ծառայություն)։
	Չի ընդունվել
Նշված տեղեկատվությունը ծառայությանը տրամադրվելու գործընկեր ֆինանսական կազմակերպությունների կողմից, որի տրամադրման կարգը սահմանվելու է ԱԲ նախարարի հրամանով՝ պայմանագրի օրինակելի ձևում։ 

	6. Առաջարկում ենք Նախագծի N 1 հավելվածի 16-րդ կետի 2-րդ ենթակետում դիտարկել նաև այն դեպքերը, երբ տվյալ համայնքում գործող մանկապարտեզներ չկան։
	Ընդունվել է


	7. Նախագծի N 2 հավելվածի 3-րդ կետի 11-րդ և 12-րդ ենթակետերում համապատասխանաբար «ըստ սույն կետի 7-9-րդ ենթակետերում»  և «սույն կետի 7-8-րդ ենթակետերում» հղումների մեջ ենթակետերի համարակալումները շտկման կարիք ունեն։
	Չի ընդունվել
Նշված փոխհատուցման գումարները վճարվում են անշարժ գույքի առուվաճառքից հետո, երբ ֆինանսական կազմակերպությունները համապատասխան տեղեկատվությունը փոխանցում են ծառայությանը։ Իսկ N 2 հավելվածի 3-րդ կետի 9-րդ ենթակետում նշված ժամանակացույցը վերաբերվում է կառուցապատման համար նախատեսված հողամասին։ 

	8. Առաջարկում ենք Նախագծի N 2 հավելվածի 3-րդ կետի 15-րդ ենթակետից հանել «Պետական եկամուտների կոմիտեից ստացված տվյալների կրկնակի ստուգման արդյունքում պարզվում է, որ Ծրագրի շրջանակում հավաստագրի տրամադրման համար հիմք հանդիսացած՝ եկամուտների հայտարարագրում ներկայացված տեղեկատվությունը հավաստի չէ․» բառերը, քանի որ դրանք վերաբերելի չեն ենթակետի բովանդակությանը։
	Ընդունվել է


	9. Նախագծի տեքստից պարզ չէ, թե Նախագծի N 2 հավելվածի 4-րդ կետի 3-րդ ենթակետով նախատեսված Հայաստանի Հանրապետության հարկային օրենսգրքի 55-րդ հոդվածի 2-րդ մասի 1-5-րդ կետերով սահմանված փաստաթղթերն ում կողմից և ինչ ընթացակարգով պետք է ներկայացվեն Ծառայությանը։
	Ընդունվել է


	10. Նախագծի N 2 հավելվածի 4-րդ կետի 3-րդ ենթակետով սահմանվում է, որ շահառուն դրական մնացորդը կարող է իրացնել բացառապես նախապես սահմանված ապրանքատեսակների գնման համար, սակայն նախագծի տեքստից պարզ չէ՝ ում կողմից և ինչպես են այդ ապրանքատեսակները սահմանվելու։ 
	Ընդունվել է


	11. Պարզաբանման կարիք ունի Նախագծի N 2 հավելվածի 7-րդ կետով սահմանված՝ շահառուի մահվան դեպքում ընտանիքի անդամ չհանդիսացող առնվազն մեկ ժառանգի առկայության դեպքում դրամական աջակցության ամբողջությամբ դադարեցնելու և գույքի նկատմամբ սեփականության իրավունքը պետությանը փոխանցելու վերաբերյալ դրույթը:
	Չի ընդունվել
Նախագծով հստակ սահմանված է, որ եթե շահառուի մահվան դեպքում շահառուի ժառանգը կամ ժառանգներից առնվազն մեկը չի հանդիսանում ընտանիքի անդամ (շահառու, գրանցված ամուսնության դեպքում՝ նաև ամուսին, նրանց երեխաներ և զավակներ), ապա աջակցությունը դադարեցվում է։

	Իրավաբանական վարչություն

	Նախագծի նախաբանում նշված չէ նորմատիվ իրավական ակտի համապատասխան դրույթը, որը կառավարությանը լիազորում է ընդունել սույն որոշման նախագիծը, ինչը հակասում է «Նորմատիվ իրավական ակտերի մասին» օրենքի 2-րդ հոդվածի 1-ին մասին, ըստ որի՝ ներքին կամ անհատական իրավական ակտն ընդունվում  է նորմատիվ իրավական ակտի հիման վրա և դրան համապատասխան: Ինչ վերաբերում է նախագծի նախաբանում նշված ՀՀ Սահմանադրության 146-րդ հոդվածի 2-րդ և 4-րդ մասերին, ապա դրանք չեն կարող լիազորող նորմ դիտարկվել, հաշվի առնելով դրանց կարգավորման առարկան:
	Ընդունվել է ի գիտություն

	Ֆինանսատնտեսագիտական վարչություն

	Նախագծով առաջարկվում է հաստատել բազմազավակ ընտանիքների (6 և ավելի անչափահաս երեխա ունեցող ընտանիքներ) բնակարանային ապահովման պետական աջակցության ծրագիրը: Առաջարկվում է ծրագրի պայմաններին բավարարող ընտանիքին յուրաքանչյուր անչափահաս երեխայի հաշվով տրամադրել 4 մլն դրամ՝ հիփոթեքային վարկավորմամբ անշարժ գույք ձեռք բերելու կամ կառուցելու համար։ Ընդ որում, եթե ընտանիքը նախապատվությունը կտա գյուղական բնակավայրին, ապա այս դեպքում ընտանիքին կտրամադրվի հավելյալ 4 մլն դրամ, որը կարող է օգտագործվել հետևյալ ուղղություններով՝ 1) անհատական բնակելի տան կառուցման դեպքում՝ համապատասխան հողամասի ձեռքբերում, կամ 2) գյուղատնտեսական նշանակության հողամասի ձեռքբերում։
Համաձայն նախագծի ընդունման հիմնավորման՝ 2027թ. համար 9 ամիսների կտրվածքով կպահանջվի շուրջ 1,8 մլրդ դրամ, 2028թ.՝ 3,7 մլրդ դրամ, 2029թ.՝ 3,1 մլրդ դրամ: Այս առումով հայտնում ենք, որ ոչ ՀՀ կառավարության 01.10.2026թ. Կառավարության նիստում հավանության արժանացած՝ ՀՀ 2027թ. պետական բյուջեի նախագծում և ոչ էլ 2027-2029 թթ. ՄԺԾԾ-ում վերոնշյալ ծախսերը նախատեսված չեն:
	Ընդունվել է ի գիտություն


		
